Texase osariigi piirivalvetöötaja vahistati laupäeva varahommikul kahtlustatuna nelja prostituudi tapmises ja viienda röövimises, kel õnnestus põgeneda, teatasid USA võimuesindajad.

Webbi maakonnaprokurör Isidro Alaniz ütles pressikonverentsil, et naiste tapmises kahtlustatuna on vahistatud piirivalveteenistuja Juan David Ortiz.

Maakonnašerif Martin Cuellar lisas, et Ortiz põgenes ja peitis ennast Laredo linnas asuva hotelli parklas, kuid politseinikel õnnestus ta tabada.

Alanize sõnul üritatakse selgitada tapmiste motiivi, kuid nimetas Ortizt sarimõrvariks. Kõik ohvrid töötasid prostituutidena.

"Me peame teda sarimõrvariks," kinnitas prokurör.

Esialgu pole ohvrite isikuandmeid ega rahvust avaldatud. Samuti keeldus politsei täpsustamast, millisel viisil naised mõrvati.